นักลงทุนเก็บ Call DW หุ้น PTT หลังหุ้นอ้างอิงปิด -2%
นักลงทุนเก็บ Call DW หุ้น PTT หลังหุ้นอ้างอิงปิด -2%
7 ก.ค. 2558

บล.แมคควอรี เปิดเผยว่า SET50 Put ปรับตัวขึ้นต่อเนื่องหลังจากดัชนีหลักทรัพย์ปรับตัวลงแรงในช่วงเปิดตลาด และแกว่งตัวในแดนลบ ขณะที่นักลงทุนเข้าเทรด SET50 Call สลับในระหว่างวัน ทั้งนี้ ณ สิ้นวันนักลงทุนซื้อสุทธิ DW ในหุ้นพลังงานเช่น Call DW บนหุ้น PTT และ BANPU เป็นต้น
โดย DW28 ที่ได้รับความสนใจจากนักลงทุนวานนี้ ได้แก่ S5028P1508A, S5028C1508A, PTT28C1510A และ BANP28C1510A นอกจากนี้ นักลงทุนยังให้ความสนใจเทรด DW ในหุ้นอื่นๆด้วย เช่น กลุ่มวัสดุก่อสร้าง รับเหมาก่อสร้าง และเทคโนโลยี
โดยท่ามกลางการปรับตัวลงของหุ้นหลักๆในกระดานหลักทรัพย์ นักลงทุนบางส่วนหันมาให้ความสนใจ Call DW บนหุ้น TRUE หลังจากที่หุ้นอ้างอิงสามารถยืนราคาได้ โดย TRUE ปิดตลาดไม่เปลี่ยนแปลง  โดย DW28 ที่ได้รับความสนใจเช่น TRUE28C1509B ขณะที่หุ้นพลังงานปรับตัวลงนำตลาด เช่น PTT ปิดตลาด -2.0% ส่งผลให้ Put DW ปรับตัวขึ้นอย่างแข็งแกร่ง ตัวอย่าง DW28 ที่เกี่ยวข้อง เช่น PTT28P1511A +9.3% จาก Effective gearing 3.3 เท่า ขณะที่ Call DW ปรับตัวลดลง เช่น PTT28C1510A -16.4% จาก Effective gearing ประมาณ 6.1 เท่า
ทั้งนี้ การปรับตัวลงของหุ้นอ้างอิงหลายหลักทรัพย์ ส่งผลให้นักลงทุนซื้อสุทธิ Call DW ที่เกี่ยวข้อง โดยข้อมูลการซื้อขาย DW28 ระบุว่า นักลงทุนซื้อสุทธิ PTT28C1510A BANP28C1510A จำนวน 10.5 ล้านหน่วย และ 5.0 ล้านหน่วย ตามลำดับ นอกจากนี้ ยังมีแรงซื้อสุทธิใน IRPC28C1509A และ TPIP28C1509B อีกด้วย ขณะที่แรงขายสุทธิกระจายในหลายกลุ่มหลักทรัพย์ เช่น S5028C1508A 5.4 ล้านหน่วย และ STEC28C1508A 4.5 ล้านหน่วย เป็นต้น
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 32,145.05  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  882.65 ล้านบาท
คิดเป็น 2.7% 
 